b'\n_START_ARTICLE_\nDJ Lethal\n_START_SECTION_\nAnkstyvieji metai\n_START_PARAGRAPH_\nLeor Dimant prad\xc4\x97jo dom\xc4\x97tis muzik\xc4\x85, per savo t\xc4\x97v\xc4\x85 Grisha Dimant (1951\xe2\x80\x932007), kuris, kartu su savo draugais grojo gitara roko grup\xc4\x97je._NEWLINE_1979 m. kai DiMant buvo 7 met\xc5\xb3, jis ir jo \xc5\xa1eima nelegaliai paliko TSRS, ir i\xc5\xa1keliavo \xc4\xaf Italij\xc4\x85. Ten jie ir pasliko metams, kol negavo vizos keliauti \xc4\xaf Jungtines Amerikos Valstijas. Jiems buvo pasi\xc5\xablyta tada keliauti \xc4\xaf Toront\xc4\x85, Los And\xc5\xbeel\xc4\x85, arba Niujork\xc4\x85. Jo t\xc4\x97vai pasirinko Niujork\xc4\x85. Ten jo t\xc4\x97vas pasirodydavo \xc4\xafvairiuose Rus\xc5\xb3 baruose ar restoranuose._NEWLINE_DiMant su t\xc4\x97vais, kur\xc4\xaf laik\xc4\x85 gyveno Niu D\xc5\xbeersyje. \xc4\x8cia DiMant pirm\xc4\x85 kart\xc4\x85 mokyklos talent\xc5\xb3 konkurse i\xc5\xa1girdo repuojant, ir liko su\xc5\xbeav\xc4\x97tas. 1987 m. jo \xc5\xa1eima persik\xc4\x97l\xc4\x97 \xc4\xaf Los And\xc5\xbeel\xc4\x85, kur jo t\xc4\x97vas gavo nauj\xc4\x85 darb\xc4\x85. Los And\xc5\xbeele DiMant prad\xc4\x97jo dom\xc4\x97tis jiphopo kult\xc5\xabra, \xc4\xafskaitant breiku ir grafiti. Jis pirmiau tapo beatboxer, tik v\xc4\x97liau tapo DJ.\n_START_SECTION_\nEverlast ir House of Pain\n_START_PARAGRAPH_\n9-ame de\xc5\xa1imtmetyje DiMant susidraugavo su repere, kuri tuo metu draugavo su reperiu Everlast. Kai Everlast ruo\xc5\xa1\xc4\x97si koncertiniam turui po Europ\xc4\x85 su Ice T air Rhyme Syndicate, jis susitiko su DiMant. Everlast buvo su\xc5\xbeav\xc4\x97tas DiMant gabum\xc5\xb3, pakviet\xc4\x97 pab\xc5\xabti DJ ateinan\xc4\x8diame koncertiniame ture. DiMant, kuriam tuo metu buvo 16 m., sutiko su pasi\xc5\xablymu ir paliko mokykl\xc4\x85._NEWLINE_1990 m. Everlast i\xc5\xa1leido solo album\xc4\x85, kuriame buvo galima i\xc5\xa1girsti ir DiMant, ta\xc4\x8diau albumas susilauk\xc4\x97 tik neigiam\xc5\xb3 kritik\xc5\xb3 atsiliepim\xc5\xb3, bei buvo komercin\xc4\x97 nes\xc4\x97km\xc4\x97._NEWLINE_Po to Everlast ir DiMant, jau tada \xc5\xbeinomas kaip DJ Lethal, nutar\xc4\x97 suburti su Everlast mokyklos laik\xc5\xb3 draugu Danny Boy grup\xc4\x99, kuri pasivadino House of Pain. 1992 m. grup\xc4\x97 i\xc5\xa1leido pirm\xc4\x85j\xc4\xaf studijin\xc4\xaf album\xc4\x85 pavadinimu House of Pain. Albumas buvo atestuotas multi-platininiu, ir geriausiai \xc5\xbeinomas savo hitais "Jump Around" ir DJ Lethal prodiusuotos "Shamrocks and Shenanigans". Antrasis albumas buvo i\xc5\xa1leistas 1994 m._NEWLINE_1996 m. dien\xc4\x85 prie\xc5\xa1 tre\xc4\x8diojo albumo pasirodym\xc4\x85, grup\xc4\x97 nutar\xc4\x97 i\xc5\xa1siskirti.\n_START_SECTION_\nBendradarbiavimai\n_START_PARAGRAPH_\nDJ Lethal prodiusuoja \xc4\xafra\xc5\xa1us savo nuosavoje \xc4\xafra\xc5\xa1\xc5\xb3 studijoje Holivude, ir yra dirb\xc4\x99s su tokiais atlik\xc4\x97jais kaip Scott Harris ir t. t. Jis taip pat ruo\xc5\xa1\xc4\x97si i\xc5\xa1leisti debiutin\xc4\xaf solo album\xc4\x85, ir prie \xc5\xa1io albumo dirba will.i.am, Ol\' Dirty Bastard, Chester Bennington, Kurupt, B-Real, Redman, Tha Alkaholiks, Rock of Heltah Skeltah, Pharoahe Monch, Chino XL, Diamond D, Dilated Peoples, Method Man, Streetlife, Talib Kweli, Bun B ir La Coka Nostra nariai.\n_START_SECTION_\nRy\xc5\xa1iai su Latvija\n_START_PARAGRAPH_\n2009 m. duodamas interviu Latvijos dienra\xc5\xa1\xc4\x8diui Diena, Dimant teig\xc4\x97 jog jau\xc4\x8diasi latvis, nors gyveno JAV vos ne vis\xc4\x85 savo gyvenim\xc4\x85. Jo \xc5\xa1eimos draug\xc4\x97, \xc5\xbeinoma daininink\xc4\x97 Laima Vaikule neleido pamir\xc5\xa1ti latvi\xc5\xa1k\xc5\xb3 \xe2\x80\x9e\xc5\xa1akn\xc5\xb3\xe2\x80\x9c._NEWLINE_Dimant aplank\xc4\x97 tris kartus Latvij\xc4\x85 po nepriklausomyb\xc4\x97s atgavimo._NEWLINE_Vaikyst\xc4\x97je gyvendamas Rygoje Dimant \xc5\xa1nek\xc4\x97jo rusi\xc5\xa1kai. Jo t\xc4\x97vai moka latvi\xc5\xa1kai, ta\xc4\x8diau jo nemok\xc4\x97.'